U-I-262/06
Natisni
Opravilna št.:
U-I-262/06
Datum odločitve:
25. 1. 2007
ECLI:
ECLI:SI:USRS:2007:U.I.262.06
Akt:
Zakon o denacionalizaciji (Uradni list RS, št. 27/91, 31/93, 65/98 in 66/2000) (ZDen), 1. odst. 64. čl.
Izrek:
Pobuda za začetek postopka za oceno ustavnosti prvega odstavka 64. člena Zakona o denacionalizaciji (Uradni list RS, št. 27/91, 31/93, 65/98 in 66/2000) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Alojzije Golob, Naklo
Datum vloge:
19. 4. 2006
Vrsta odločitve:
sklep
Vrsta rešitve:
zavrženje
Dokument:
US27093
Dokument v PDF obliki:
U-I-262-06.pdf
99 KB
Prenesite datoteko
U-I-262/06-4
25. 1. 2007
SKLEP
Ustavno sodišče je v postopku za preizkus pobude Alojzija Goloba iz Naklega na seji 25. januarja 2007
sklenilo:
Pobuda za začetek postopka za oceno ustavnosti prvega odstavka 64. člena Zakona o denacionalizaciji (Uradni list RS, št. 27/91, 31/93, 65/98 in 66/2000) se zavrže.
Obrazložitev
1. Pobudnik navaja, da izpodbija določbo 64. člena Zakona o denacionalizaciji (v nadaljevanju ZDen). Iz same pobude je razvidno, da dejansko izpodbija določbo prvega odstavka tega člena, ki določa, da mora biti zahteva za denacionalizacijo vložena najkasneje v štiriindvajsetih mesecih po uveljavitvi tega zakona. Pobudnik meni, da je pravica do zasebne lastnine nedotakljiva in neodtujljiva človekova pravica, zaradi česar se v ZDen ne sme določati rokov za vlaganje zahtev za denacionalizacijo.
2. Pobudo za začetek postopka za oceno ustavnosti in zakonitosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti po ustaljeni ustavnosodni presoji neposreden in konkreten, obstajati pa mora ves čas postopka pred Ustavnim sodiščem. Morebitna ugoditev pobudi mora privesti do izboljšanja pobudnikovega položaja.
3. Pobudnik ne zatrjuje, da izpodbijana določba ZDen kakorkoli posega v njegov pravni položaj. Zato ne izkazuje pravnega interesa za njeno izpodbijanje. Ker ne izkazuje pravnega interesa za izpodbijanje zakonske določbe, je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodnika dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Mirjam Škrk in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj